b"\n_START_ARTICLE_\nOjmjakon\n_START_PARAGRAPH_\nOjmjakon,[ojmjak\xc3\xb3n] (rusko \xd0\x9e\xd0\xb9\xd0\xbc\xd1\x8f\xd0\xba\xd0\xbe\xd0\xbd, jakutsko \xd3\xa8\xd0\xb9\xd0\xbc\xd3\xa9\xd0\xba\xd3\xa9\xd3\xa9\xd0\xbd), je naselje v Sibiriji, ki velja za najbolj mrzel kraj na severni polobli._NEWLINE_Ojmjakon je manj\xc5\xa1e naselje v katerem \xc5\xbeivi okoli 750 prebivalcev, ki le\xc5\xbei okoli 490 km oddaljeno od Ohotskega morja na nadmorski vi\xc5\xa1ini 740 mnm v gorski dolini ob reki Indigirki v ruski avtonomni republiki Jakutiji._NEWLINE_Dolgo \xc4\x8dasa je veljal podatek, da je med najbolj mrzlimi naseljenimi kraji na svetu mesto Verhojansk ob reki Jani na severovzhodu Jakutije. Dne 26. januarja leta 1926 pa je Verhojansk izgubil rekord in slavo\xc2\xa0\xc2\xbbte\xc4\x8daja mraza\xc2\xab. Tega dne so v Ojmjakonu, jakutskem naselju ob reki Indigirki namerili (-71,2\xc2\xa0\xc2\xb0C)._NEWLINE_Opomba: Veliki splo\xc5\xa1ni leksikon DZS v knjigi 13 navaja podatek da je Ojmjakon 'zemeljski mrzli te\xc4\x8daj z izjemno nizko zimsko temperaturo (-78\xc2\xa0\xc2\xb0C).'"